Geen goedkeuring vir privatisering van grensposte | Maroela Media
Malusi Gigaba, minister van binnelandse sake (Foto: Cindy Waxa/ANA)
Malusi Gigaba, minister van binnelandse sake, het Dinsdag aan LP's gesê daar is geen beleid wat goedkeuring sal bied vir die privatisering van dele van nasionale grensposte nie.
Hy het die portefeuljekomitee oor binnelandse sake toegespreek oor die voorgestelde privatisering van 'n gedeelte van OR Tambo Internasionale Lughawe aan Fireblade Aviation, wat aan die Oppenheimer-familie behoort, asook die moontlikheid van privatisering van dele van die Kaapstad Internasionale Lughawe en die lughawe in George.
Die minister het goedkeuring vir Fireblade Aviation teruggetrek om 'n privaat doeane- en immigrasiediens by OR Tambo Internasionale Lughawe te bedryf. Die departement het na bewering nagenoeg R1 miljoen aan regskoste spandeer in die stryd teen Fireblade.
"As die minister toestemming gegee het, sou die minister tot aan die einde die wettige voorskrifte gevolg het. In die afwesigheid van dié voorskrifte, hou ons vol dat daar geen goedkeuring vir só besluit was nie en die saak is dus irrelevant," het Gigaba gesê.
"Die kwessie is egter die beginsel wat van toepassing is of behoeftiges eers goeiegehaltediens kry nadat die rykes dit gekry het. [Dit lyk of] die wette van die land geminag kan word waar welgesteldes ter sprake is en waar die regering gratis dienste aan ryk mense kan bied."
Mahumapelo bedank wel
Hoekom is hierdie slim meneer nog nie in die pad gesteek nie ????
Whara whara… plaas hy verduidelik hoe en hoekom sy vrou ons belastingbetalers se geld uitgee op haarself? Die soort van spoils wat die "rykes" soos die minister blykbaar is?
Behalwe die Dlamini tannie, GROOTSTE Zumaikie wat nog lekker los loop?
Hhhmm….die meester van die spandabelrige gesin. Hy moes ook al lankal sy baadjie afgeskud het op die lang pad na Nkandla.
Wanneer die ANC regering 'n saak hanteer loop dit op 'n gemors uit maar weens hulle verdraaide ego's gebaseer op onbekwaamheid weier hulle enige oplossing vanuit ander oorde waar mense iets wil doen om die probleem aan te spreek. Niemand mag iets besluit of doen wat sal wys hoe die ANC in sy pligte faal nie.
Hoekom troetel CR Gigaba nog? Is die ANC so voor die verkiesing besig is sy geledere saam te snoer om te veel skade en verlies aan 'face' te verhoed of weet ons maatjie te veel van sy baas se sake? Die prez probeer 'n front voorhou dat hy in beheer is en dat dinge nou net kosher gaan geskied. As die eerste domino skeef val, gaan die hele nuwe spoortjie uit aksie vries. De Lille is die nuwe blommetjie in die tuin, maar die takkies is ok maar vol dorings…